Puput vola fins a Lleida i al Maresme ple d'estructures de joc - Artijoc, S.C.C.L
> El bloc d'Artijoc>Puput>Puput vola fins a Lleida i al Maresme ple d'estructures de joc
Puput vola fins a Lleida i al Maresme ple d'estructures de joc
Mireia Sòcia d'Artijoc Puput 2 agost 2018 0 1023
Les classes han acabat, l'escola és tancada, però com els follets del sabater, l'equip de Puput ha entrat als patis d'algunes d'elles per transformar-los en espais que possibilitin un joc obert i variat on la creativitat tingui lloc per expressar-se.
A l'Escola Frederic Godàs de Lleida, una sargantana gegant ha decidit quedar-se a viure per sempre!
El seu joc preferit és deixar que els nens i nenes s'enfilin al seu llom i juntes viatjar per mil mons diferents.
De tant en tant hauran d'aturar-se per passar per un circuit d'equilibris que posarà en joc la seva resistència i concentració. Qui sap si el terra és d'una lava rogent, un riu ple de piranyes o un mar de taurons!!!
Per sort després podrem descansar sota l'ombra d'una caseta, per trobar-la potser haurem d'anar a les muntanyes dels Alps o és una guingueta de platja??? Tan és on pot estar, però de segur que podrem visitar els nostres amics i amigues els indis que preparen el dinar a dins d'un tipi.
I a l'escola El Cim de Teià hi ha hagut un moviment de terres que ha convertit un lloc pla i sec de sauló en una muntanya de colors, si t'hi enfiles pots veure el mar! o qui sap si és un vaixell o un volcà a punt d'explotar. Ah no! Son els seients que necessitàvem per veure l'obra de teatre de les companyes de 4rt!
Comencem a imaginar?
Estem ansioses de que arribi el setembre i veure les carones dels nens i nenes quan es trobin amb les sorpreses. Abans però, ens toca descansar i gaudir de les vacances.